Forslag til RÅDETS FORORDNING (EF) Nr. . . .

af . . .

om ændring af forordning (EØF) nr. 822/87 om den fælles markedsordning for vin (96/C 125/22)

96/0073 (CNS)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Al ny beplantning med vin er forbudt indtil den 31. august 1996; i betragtning af markedssituationen for vin bør det nuværende forbud forlænges med et produktionsår i afventning af Rådets beslutninger om reformen af sektoren;

for at tage hensyn til de særlige forhold, hvorunder bordvine fremstilles i Spanien, er det hensigtsmæssigt at fastsætte midlertidige undtagelser for sammenstikning af og det samlede syreindhold i visse bordvine, der produceres i nævnte medlemsstat; det er ligeledes hensigtsmæssigt, at undtagelsen omfatter det samlede syreindhold i bordvine produceret i Portugal;

i artikel 17, stk. 3, i Rådets forordning (EØF) nr. 822/87 (1), senest ændret ved forordning (EF) nr. 1544/95 (2), er det fastsat, at en bestemt form for afsyring kun er tilladt i en overgangsperiode; for at der definitivt kan tages stilling til denne fremgangsmåde, er det hensigtsmæssigt at forlænge det igangværende forsøg indtil udgangen af produktionsåret 1996/97;

i artikel 46, stk. 4, i forordning (EØF) nr. 822/87 er det fastsat, at der kun kan gennemføres salgskampagner til fremme af forbruget af druesaft indtil produktionsåret 1995/96; for at salgskampagnernes effektivitet kan vurderes, er det hensigtsmæssigt at fortsætte dem i endnu et produktionsår;

i artikel 39, stk. 12, og artikel 65, stk. 5, i forordning (EØF) nr. 822/87 er det fastsat, at Kommissionen inden udgangen af produktionsåret 1995/96 forelægger Rådet rapporter dels om virkningerne af strukturforanstaltningerne og deres forbindelse til obligatorisk destillation og dels om det maksimale indhold af svovldioxid i vin samt eventuelle forslag herom; rapporten om afgrænsningen af vinavlszonerne samt rapporten om virkningerne af strukturforanstaltningerne og deres forbindelse til obligatorisk destillation er ikke længere nødvendige på grund af sektorens nye orientering; Kommissionen har lige forelagt sin rapport om tilsætning; der bør derfor ikke længere henvises til disse rapporter;

da problemet vedrørende indholdet af svovldioxid har betydning for vinsektoren, er det nødvendigt at udarbejde forslag, hvor der tages hensyn til de samlede data, bl. a. Det Internationale Vinkontors arbejder; udløbet af et produktionsår bør derfor udskydes -

UDSTEDT FØLGENDE FORORDNING:

Artikel 1

I forordning (EØF) nr. 822/87 foretages følgende ændringer:

1) I artikel 6, stk. 1, ændres »den 31. august 1996« til »den 31. august 1997«.

2) I artikel 16, stk. 5, tredje afsnit, ændres »mellem den 1. januar og 31. august 1996« til »mellem den 1. januar 1996 og den 31. august 1997«.

3) I artikel 17, stk. 3, ændres »den 31. august 1996« til »den 31. august 1997«.

4) Artikel 18, stk. 3, andet afsnit, udgår.

5) I artikel 39:

a) stk. 3, tredje afsnit, ændres »Indtil udgangen af produktionsåret 1995/96« til »Indtil udgangen af produktionsåret 1996/97«

b) stk. 3, fjerde afsnit, ændres »Fra produktionsåret 1996/97« til »Fra produktionsåret 1997/98«

c) stk. 10, ændres »1995/96« til »1996/97«

d) stk. 11, ændres »1995/96« til »1996/97«

e) udgår stk. 12.

6) I artikel 46, stk. 4, ændres »1995/96« til »1996/97«.

7) I artikel 65

a) stk. 2, indsættes følgende led i slutningen af litra b):

»- hvide kvbd med oprindelse i Det Forenede Kongerige, der efter den britiske lovgivning er betegnet og præsenteret med udtrykket »botrytis« eller andre tilsvarende udtryk såsom »noble harvest«, »noble late harvested« eller »special late harvested«.«

b) stk. 5, ændres »den 1. april 1996« til »den 1. april 1997« og »den 1. september 1996« til »den 1. september 1997«.

8) Bilag I, punkt 13, sidste afsnit affattes således:

»For produktionsåret 1996/97 må bordvine, der er fremstillet i Portugal og i de spanske dele af delområde C, bortset fra regionerne Asturias, De Baleariske Øer, Cantabria, Galicia samt provinserne Guipúzcoa og Vizcaya, og markedsført henholdsvis i Portugal og i Spanien, ikke have et totalt syreindhold på under 3,5 g/l udtrykt i vinsyre«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i . . .

På Rådets vegne

. . .

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.